open-index/open-wikipedia-markdown huggingface dataset:
Elephant Kind

**Elephant Kind marupokan salah satu grup musik agenre** pop indie nan asanyo dari Indonesia. Grup musik ko tadiri ateh ampek urang, yaitu Bam Mastro subagai vokal dan pamain gitar, Dewa Pratama subagai gitaris dan sintetiser, Bayu Adisapoetra subagai pamain drum, jo John Paul Patton subagai pamain bass. Namun, pado November 2015, John Paul Patton manyatokan bahwasannyo inyo akan maninggaan Elephant Kind supayo bisa fokus jo kalompok musik rock Kelompok Penerbang Roket.  Tigo taun sasudah itu, Dewa Pratama mamutuihan untuak maninggaan Elephant Kind pado taun 2018. Kini Elephant Kind hanyo dijalani dek Bam Mastro (gitar/vokal), Bayu Adisapoetra (drum), jo Kevin Septanto (bas). Indak hanyo album studio, grup ko kini alah manabikan duo album mini.

## Awal Karir
Pado taun 2013, Bam Mastro nan marupokan vokalis dari Elephant Kind ko mambantuak grup musik ko subagai proyek musik untuak tugas akhianyo di Western Australian Academy of Performing Arts.  Grup musik ko batahan sampai Bam babaliak ka Indonesia sasudah visanyo dari Australia alah habih masonyo.

Sasudah mangaluaan album mini, grup ko kamudian manyusun album mini tasabuik untuak dijadian rangkaian musik nan punyo konsep visual. Dibuek sarupo alur film, lagu-lagu dalam film ko dibuek saling takaik supayo dapek mambangun alur carito, langkok jo prolog dan panyajian carito utamo tantang Julian Day nan mangakhiri iduiknyo wakatu masih mudo.  Kamudian, konsep ko ditajamahan manjadi film pendek nan diagiah judul *Julian Day* dek sutradara Gianni Fajri, dirilis pado taun 2016. 

## Inspirasi
Inspirasi dari grup musik ko adolah Michael Jackson, Queen, Bon Iver, Kanye West, Sigur Rós, David Bowie, Arcade Fire jo Kings of Leon . 

## Diskografi

### Album studio

### Album mini

### Single

## Pangharagoan jo nominasi

## Tautan lua

* 
* 
* Elephant Kind di Instagram
* Elephant Kind di Youtube
AC/DC

**AC/DC** adolah salah satu grup musik hard rock nan didirikan di Sydney, New South Wales, Australia pado bulan November 1973 dek gitaris irama Malcolm Young basamo saudaranyo nan marupoan gitaris utamo Angus Young. Grup musik ko kini alah manjua labiah dari 150 juta kapiang album ka sadoalah pajuru dunia. Album AC/DC dari taun 1980, *[[Back in Black]]* nan punyo intro iconic alah tajua sabanyak 42 juta kapiang di dunia (21 juta di Amerika Serikat sajo). Grup musik ko kini alah punyo duo vokalis utamo, dan penggemarnyo pun tabagi duo antaro "era Bon Scott" (1974-80), dan "era Brian Johnson" (1980-kini).

## Anggota

## Diskografi

### Album studio

* 1975: High Voltage (Australia)
* 1976: T.N.T. (Australia)
* 1976: High Voltage
* 1976: Dirty Deeds Done Dirt Cheap (Australia)
* 1976: Dirty Deeds Done Dirt Cheap
* 1977: Let There Be Rock (Australia)
* 1977: Let There Be Rock
* 1978: Powerage
* 1979: Highway to Hell
* 1980: Back in Black
* 1981: For Those About to Rock We Salute You
* 1983: Flick of the Switch
* 1984: '74 Jailbreak
* 1985: Fly on the Wall
* 1986: Who Made Who
* 1988: Blow Up Your Video
* 1990: The Razor's Edge
* 1995: Ballbreaker
* 1997: Bonfire
* 2000: Stiff Upper Lip
* 2014: Rock or Bust
* 2020: Power Up

## Album langsung

* 1978: If You Want Blood You've Got It
* 1992: Live
* 1992: 
* 1997: Live from the Atlantic Studios
* 1997: Let There Be Rock: The Movie
* 2012: Live at River Plate

## Videografi

* 1980: AC/DC: Let There Be Rock
* 1985: Fly on the Wall
* 1986: Who Made Who
* 1989: AC/DC (Released in Australia only)
* 1991: Clipped
* 1991: Live at Donington
* 1993: For Those About to Rock We Salute You
* 1996: No Bull
* 2001: Stiff Upper Lip Live
* 2003: Live '77 (Released in Japan only)
* 2004: Toronto Rocks
* 2005: Family Jewels
* 2007: Plug Me In
* 2011: Live at River Plate
Karajaan Kandis

**Karajaan Kandis** (Minang : Kandih) iyolah sabuah karajaan di Sumatera nan diklaim barado di wilayah barat tangah pulau Sumatera, nan kini marupoan bagian dari wilayah timur Provinsi Sumatera Barat, Provinsi Riau jo Provinsi Jambi

## Sajarah
Pado abaik ka-14 Masehi, di *Nagarakretagama,* bekas wilayah Karajaan Kandis masih disabuik Kandis, disabuik sabagai salah satu wilayah Majapahit dalam Kakawin Nagarakretagama, nan ditulih pado taun 1365 dek Empu Prapañca, mantan pajabaik Buddha di Pangadilan Majapahit .  

Karajaan iko dipakiroan badiri jauah sabalun karajaan Malayu di Sumatera Tangah. Duo tokoh nan acok disabuik sabagai pamimpin karajaan ko adolah Datuk Perpatih Nan Sebatang jo Datuk Katumaggungan .

Maharaja Diraja, pandiri karajaan ko, katiko tibo di Bukik Bakau mambangun istano megah nan banamo Istano Dhamna.

Anak Maharaja Diraja banamo Darmaswara jo gala Mangkuto Maharaja Diraja sarato gala lainnyo Datuk Rajo Tunggal. Datuk Rajo Tunggal punyo sanjato kabasaran yaitu karih berkapalo garudo, nan sampai kini masih dipacik dek Danial, gala Datuk Mangkuto Maharajo Dirajo.

Datuk Rajo Tunggal manikahi surang puti nan rancak banamo Bunda Pertiwi. Bunda Pertiwi bakadunsanak jo Bunda Darah Putiah. Bunda Darah Putiah nan paliang tuo dan Bunda Pertiwi nan bungsu. Sasudah Maharaja Diraja maningga, Datuk Rajo manjadi rajo tungga di karajaan Kandis. Bundo Kanduang Darah Putiah diedit oleh Datuk Bandaro Hitam. Lambang kerajaan Kandis adolah sapasang bungo raya merah jo putiah. 

### Ekonomi Kakaisaran
Kahidupan ekonomi karajaan Kandis adolah dari hasia hutan sarupo damar, rotan, jo sarang buruang walet, sarato dari hasia patanian sarupo ameh jo perak. Daerah karajaan Kandis kayo jo ameh, makonyo Rajo Tunggal mamarentahkan untuak mambuek tambang ameh di kaki Bukit Bakar, nan dikenal sabagai tambang titah, aratinyo tambang ameh nan dibuek badasarkan parentah rajo. Sampai kini bekas pusako panambangan ko masih disabuik tambang titah. 

## Reperensi

### Asa


* Karajaan Koto Alang

## Tautan lua

* Karajaan Kandis  Diarsipkan    di Melayuonline.com
* Karajaan Kandis, karajaan tatuo di Sumatera
* Diarsipkan     Diarsipkan KERAJAAN KANDIS SABAGAI AWAL PARADABAN DI NUSANTARA].
* Mitologi Lubuk Jambi  Diarsipkan
Karajaan Koto Alang

**Karajaan Koto Alang** iyolah sabuah karajaan nan didirikan sasudah runtuahnyo Karajaan Kandis di Kuantan Singingi ( Riau ) sakitar abaik ka-2 Masehi.

## Sajarah
Manuruik Tambo Kenegerian Koto Lubuk Jambi Gajah Tunggal, karajaan Koto Alang marupokan pakambangan dari Karajaan Kandis, "Pado maso jayonyo Karajaan Kandis banyak tajadi pambarontakan dari urang-urang nan maraso mampu, mareka nak marabuik kakuasaan dan akianyo mamisahan diri dari Kerajaan Kandis," baitu kecek Datuk Tomo nan paham Tambo kenegerian tadi. Jadi Kerajaan Koto Alang badiri tahun ke-2 Masehi, rajonyo bagala Aur Kuning, inyo punyo Patih salaku Wakie Rajo jo Temenggung salaku Panasehaik Rajo.

## Tautan lua

* http://www.sungaikuantan.com/2008/11/kerajaan-koto-alangdusun-botuang.html  Diarsipkan 
* http://www.kuansing.go.id/512/20090915/kerajaan-koto-alang/
* 152532.htm%5B%5D
Gesekan

**Gesekan** adolah gaya nan manahan garak relatif dari parmukaan padak, lapisan cairan, jo unsur-unsur bahan nan saliang maluncua. Jinih gesekan tamasuak kariang, caia, balumasi, kulik, jo internal -- daftarnyo indak langkok. Kajian tantang proses-proses nan talibaik disabuik tribologi, dan mampunyoi sijarah labiah dari 2000 taun.

Gesekan dapek mampunyoi konsekuensi nan dramatis, sarupo nan digambarkan jo panggunoan gesekan nan dibuek jo manggosok potongan kayu basamo untuak mamulai pambakaran. Konsekuensi pantiang lain dari banyak jinih gesekan dapek manjadi awih, nan dapek manyababkan degradasi kinerja atau karusakan pado komponen. Dikatahui baso karugian energi gesekan mancapai sakitar 20% dari total pangaluaran energi dunia

Sarupo nan ka dibahas sacaro singkek beko, ado banyak kontributor nan babeda pado gaya palambek dalam gesekan, mulai dari deformasi asperitas sampai pambuatan muatan jo parubahan struktur lokal . Gesekan bukanlah suatu gaya mendasar itu sandiri, inyo adolah gaya nan indak konservatif – karajo nan dilakukan malawan gesekan adolah tagantuang pado jalur. Katiko tajadinyo gesekan, babarapo energi kinetik atau mekanik diubah manjadi energi termal sarato energi bebas dari parubahan struktural jo jinih disipasi lainnyo, sahinggo energi mekanik indak dikonservasi. Kompleksitas interaksi nan talibaik mambuek paretongan gesekan dari prinsip partamo sulik dan acok labiah mudah manggunoan metode empiris untuak analisis jo pangambangan teori.
Energi mekanik

Dalam ilmu fisika, **[[energi]] mekanik** adolah jumlah energi potensial jo energi kinetik . Prinsip konservasi energi mekanik manyatokan baso jikok suatu sistem nan terisolir hanyo tunduak pado gaya konservatif, mako energi mekanik adolah konstan. Jikok suatu benda bagerak ka arah nan balawanan jo gaya barasiah konservatif, mako energi potensial akan maningkek; dan jikok laju (bukan kecepatan ) benda barubah, mako energi kinetik benda juo barubah. Namun, dalam sagalo sistem nan nyato, gaya nonkonservatif, sarupo gaya gesekan, akan timbua, tapi jikok gadangnyo indak diacuahkan, energi mekanik barubah saketek dan konservasinyo marupoan pendekatan nan baguno. Dalam tabrakan elastis, energi kinetik dikonservasi, tapi dalam tabrakan indak elastis babarapo energi mekanik dapek diubah manjadi energi termal . Kasataraan antaro energi mekanik nan hilang jo paningkekan suhu ditamukan dek James Prescott Joule .
Franklin Delano Roosevelt

**Franklin Delano Roosevelt** ( 30 Januari 1882 – 12 April 1945 ) adolah Presiden Amerika Sarikaik nan ka-32 dan marupoan satu-satunyo Presiden Amerika nan tapiliah ampek kali manjabat dari taun 1933 hinggo taun 1945, malabihi aturan konstitusi Amerika Sarikaik nan hanyo mambuliahan presiden untuak manjabat duo periode.

Roosevelt Lahia dalam kondisi nan cukuik, inyo malalui maso-maso sakik nan mambueknyo cacat. Inyo mamposisian dirinyo di garih muko pandukuang reformasi. Kaluarga jo kawan-kawan dakeknyo maimbaunyo **Frank,** samantaro urang Amerika maimbaunyo **FDR**. Baliau adolah sepupu dari Presiden Theodore Roosevelt.

## Maso ketek
Lahia dari ibu banamo Sara Ann Delano jo apak banamo James Roosevelt I. Baliau lahia di Lambah Hudson, kota Hyde Park, New York pado tanggal 9 Januari 1882.  Niniak muyangnyo barasa dari Balando dan tibo di Amerika Sarikaik pado taun 1650.

## Maso jabatan presiden
Pado maso jabatan patamo, Roosevelt alah manunjuakan dirinyo sabagai pamimpin nagara nan mampu. Inyo mandapek dukuangan rakyaik Amerika dalam maluncuan program eksperimen nan batujuan untuak mancapai apo nan inyo sabuik sistem nan labiah sosial jo labiah demokratis. Program iko dikenal sabagai "New Deal".

Pado taun 1936, taun pamiliahan Presiden, revolusi ekonomi jo sosial damai nan diluncuakan dek Roosevelt sukses mambaok pabaikan jo pambangunan baliak sabagian Amerika. Karano itu inyo tapiliah baliak sabagai Presiden Amerika yang waktu itu jumlah suaronyo sangaik gadang.

Salamo maso jabatan kaduonyo dari taun 1937 hinggo 1940, Presiden Roosevelt mandapek banyak kasulitan. Inyo babeda pandapaik jo Mahkamah Agung Amerika, ditambah ekonomi Amerika mangalami kemunduran dan pado bulan September 1939, samo Parang Dunia II yang malatuih di Eropa, yang dimulai oleh invasi Jerman ka Polandia. Malalui undang-undang, Roosevelt bausaho untuak manjago Amerika dari parang, tapi salain itu inyo mampakuek nagara-nagara nan tarancam atau diserang.

## Reperensi
Nevada

**Nevada** adolah sabuah nagara bagian di wilayah Barat Amerika Sarikaik. Babateh jo Oregon di barat lauik, Idaho di timur lauik, California di barat, Arizona di tenggara, jo Utah di timur. Nevada adolah nagara bagian AS nan paliang laweh ka-7, nan paliang banyak panduduaknyo ka-32, jo nan paliang saketek panduduaknyo ka-9 dari sadoalah nagara bagian AS. 

Nevada turuik diketahui sabagai nagara bagian yang indak punyo pantai dan wilayahnyo didominasi gurun. Ibu kota Nevada adolah Kota Carson. Las Vegas adolah kota tagadang di nagara bagian ko.

## Rujukan

* Web resmi pemerintah https://nv.gov/
Aisyah Aminy

Hj. **Aisyah Aminy**, S.H. () adolah politikus asal Indonesia. Inyo marupoan anggota DPR RI/MPR RI sajak tahun 1977 hinggo tahun 2004 mawakili Partai Persatuan Pembangunan (PPP). Aisyah tacatai sabagai salah surang politikus Indonesia nan paliang lamo duduak di kursi parlemen.

## Riwayat hiduik
Aisyah lahia dari pasangan Muhammad Amin dan Jalisah asa Nagari Magek, Agam, Sumatera Barat. Urang gaeknyo marupoan padagang paliang tanamo di Padangpanjang. Aisyah marupoan salah saurang siswa Diniyah Putri. Satamaik dari sekolah tersebut, inyo malanjuikan Sekolah Guru Agama. Kudian inyo mandapek gala sarjana hukum di Universitas Islam Indonesia, Yogyakarta.

### Kehidupan
Pado maso Agresi Militer Belanda II, inyo turuik bajuang dengan bagabung di bagian dapua umum jo Palang Merah Indonesia. Pado maso manampuah bangku kuliah di Yogyakarta, inyo aktif di organisasi PII jo Himpunan Mahasiswa Islam.

Kariernya dimulai katiko inyo diajak dek Mohammad Roem untuak manjadi pambela hukum Kasman Singodimedjo. Sejak itu, inyo taruih diajak dek Roem untuak manangani kasus-kasus hukum. Pado tahun 1959, inyo alah manjadi advokat independen dan taruih bakarajo di bidang itu hinggo tahun 1987.

Pado tahun 1967, inyo tapiliah sabagai anggota DPR-GR. Kudian sajak tahun 1977 hinggo 2004, inyo taruih tapiliah sabagai anggota MPR jo DPR dari Partai Persatuan Pembangunan. Di parlemen, inyo marupoan salah saurang ahli bicara. Dek santiang mandebat, inyo diagiah gala "Singa Betina dari Senayan".

## Karya

* *Pasang Surut Peran DPR-MPR (1945-2004)* (2004)

## Rujuakan

## Pautan lua

*  Profil di tokohindonesia.com
Daftar pejabat legislatif paliang lamo manjabaik di Indonesia

Daftar iko mancakup pejabat legislatif yakni **[[Dewan Perwakilan Rakyat]] (DPR), [[Majelis Permusyawaratan Rakyat]] (MPR) & [[Dewan Perwakilan Daerah]] (DPD)** nan paliang lamo manjabaik di parlemen Indonesia diuruik berdasarkan nan paliang panjang masonya. Mereka nan masuak dalam daftar di bawah iko manjabaik di parlemen sakurang-kurangnyo 20 tahun. Namo pejabat **nan dibuek taba** dan rono balakangnyo kuniang manandoan bahasonyo pejabat tersebut sadang manjabaik.

Pejabat DPRD tidak termasuk dalam daftar ini. 

## Keterangan

;Catatan

## Rujuakan
Libreville

**Libreville** adolah ibu kota jo kota tagadang nagara Gabon nan talatak di Muaro Gabon. Kota ko mampunyoi laweh 65 kilometer persegi di barat lauik provinsi Estuaire. Badasarkan hasia sensus tahun 2013, panduduaknyo bajumlah 703.904 jiwa.

Babagai masyarakat asli tingga atau manggunoan kawasan nan kini manjadi Libreville sabalum panjajahan, tamasuak suku Mpongwé. Parancih malalui laksamana Édouard Bouët-Willaumez mambuek pajanjian padagangan jo palinduangan jo panguaso Mpongwé satampek pado tahun 1839. Antaro tahun 1888 jo 1904, Libreville manjadi ibu kota pamarentahan koloni Kongo-Gabon Parancih. Sesaat sabalum kamerdekaan Gabon, Léon M'ba tapiliah sabagai wali kota dalam pamiliahan bebas patamo pado tahun 1956, nan kamudian hari inyo manjadi Presiden Gabon patamo.

## Rujuakan
Tbilisi

**Tbilisi** adolah ibu kota jo kota tagadang nagara Georgia nan talatak di tapi Sungai Kura. Kota ko mampunyoi laweh 504.2 km2. Pado tahun 2024, panduduaknyo dipakiroan bajumlah 1.258.526 jiwa. Iko marupokan pusek pamarentahan, ekonomi jo budaya nagara. Karano posisinyo barado dipasimpangan Eropa jo Asia, kota ko pantiang untuak jalur energi sarato padagangan.

Arkeolog manamuan bukti adonyo pamukiman bakalanjuikan di pinggiran Dighomi di Tbilisi sajak awal Zaman Kanso, jo artefak batu nan baasa dari zaman Paleolitikum. Pado akhia Zaman Kanso hinggo awal Zaman Basi, kota ko marupokan pamukiman nan tagadang di Kaukasus. Tbilisi didirian pado abaik ka-5 M dek Vakhtang I dari Iberia, jo sajak itu manjadi ibu kota babagai karajaan jo Republik Georgia. Antaro tahun 1801 jo 1917, nan katiko itu bagian dari Kakaisaran Rusia, Tiflis marupokan pusek kuaso Rajo Mudo Kaukasus, nan mamarentah bagian utara jo selatan Kaukasus.

## Rujuakan
Kota Badar

**Badar** () adolah sabuah kota di Provinsi Madinah, Hijaz, Arab Saudi. Lataknyo sakitar 130 km (81 mil) dari kota Madinah. Kota ko marupokan lokasi dari Paparangan Badar, antaro kaum musyrik nan dipimpin Quraisy jo kaum Muslim di bawah kapamimpinan Muhammad, pado tahun 624 M.

Badar mampunyoi iklim gurun nan paneh jo musim paneh nan sangaik paneh sarato musim dingin nan sajuak. Di musim dingin, suhu malam hari rato-rato 10–15 °C. Pado patangahan musim paneh, suhu biasonyo di ateh 42 °C. Curah hujan tahunan randah, jo hujan paliang acok tajadi di bulan November hingga Februari.

## Rujuakan
Provinsi Madinah

**Provinsi Madinah** () adolah sabuah provinsi (*minṭaqah*) Arab Saudi di sisi barat nagara tu di sapanjang pantai Lauik Sirah. Provinsi ko mampunyoi laweh 151.990 km (94.440 mil) jo jumlah panduduaknyo 2.132.679 jiwa pado hasia sensus tahun 2017.

Ibu kota daerahnyo iolah Madinah, kota suci kaduo dalam Islam. Kota-kota lain di provinsi ko tamasuak Yanbu' al Bahr jo Badr Hunayn. Di provinsi ko pulo tadapek Mada'in Salih, sabuah Situs Warisan Dunia UNESCO.

## Kegubernuran
Provinsi ko dibagi manjadi tujuah kegubernuran (*muḥafaẓat*):

## Demografi

## Rujuakan
Amr bin Hisyam

**Amr bin Hisyam** (), juo dikenal sabagai **Abu Jahal** (sacaro harfiah bararti “bapak kabodohan”) atau **Abu Hakam** (“bapak kabijaksanoan”) (sakitar 570 – 13 Maret 624) adolah pamimpin musyrik Quraisy Makkah nan dikenal karano panantangannyo kapado nabi Islam, Muhammad. Karano karehnyo panantangan Amr, inyo dikenal sabagai Asad al-Ahlaf, singo dari kalompok panantang nan basumpah untuak mamarangi Islam jo Muhammad. Inyo mamimpin kaum Quraisy pado Paparangan Badar dan tabunuah.

## Kahidupan awal
Amr lahia di Makkah sakitar tahun 570 M. Ayahnyo adolah Hisyam bin Mughirah, surang arbiter pasalisiahan lokal di Makkah, Hijaz (Arab barat). Inyo barasal dari Bani Makhzum, klan takamuko suku Quraisy jo aristokrasi pra-Islam Makkah. Hisyam dikenal sabagai panguaso Makkah jo tanggal kamatianyo digunoan dek kaum Quraisy sabagai awal kalender urang-urang tu. Amr juo dipanggia Ibnu al-Hanzaliyya, manandoan bahwa ibunyo baasa dari suku Hanzala.

## Rujuakan

## Bibliografi
*
*
Naskh (kaligrafi)

**Naskh** () adolah tulisan kaligrafi Islam nan labiah ketek jo bulek. Naskh marupokan salah ciek aksara kaligrafi Islam nam patamo kali bakambang, biaso digunoan dalam panulihan dokumen administrasi jo untuak manyalin kitab-kitab, tamasuak Al-Qur'an, karano murah dibaco.

Dalam *Grammatica Arabika* tahun 1617, Thomas van Erpe mandefenisian aksara naskhī sabagai “gaya panulihan nan paliang mulia jo bana”.

## Asa usua
Gaya panulihan Naskh alah ado sajak abaik patamo kalender Islam. Aksara bulek manjadi nan paliang populer pado abaik ka-11, 12, jo 13, karano panggunoannyo dek para juru tulih. Ibnu Muqla dikaridikan jo standarisasi “Anam Pena” kaligrafi Islam, juo tamasuak tsuluts, tawqi', riqaaʿ, muhaqqaq, dan rayhani. Iko dikenal sabagai “naskah proporsional” (*al-khatt al-mansub*) atau “anam naskah” (*al-aqlam al-sitta*).

Kufi umumnyo diyakini alah ado sabalum Naskh, tapi para sijarawan alah manalusuri bahwa kaduo aksara ko alah ado jauah sabalum kodifikasinyo dek Ibnu Muqla, karano kaduonyo mampunyoi tujuan nan babedo. Kufi digunoan tautamo dalam dekorasi, sadangkan Naskh digunoan untuak kaparaluan manulih sahari-hari. Dipicayo bahwa Ibnu Muqla mangambangan aksara Naskh, tapi indak mambueknyo.

## Rujuakan
Bahaso Turki Utsmaniyah

**Bahaso Turki Utsmaniyah** adolah daftar standar bahaso Turki di Kasultanan Utsmaniyah. Iko maminjam sacaro laweh, dalam sagalo aspek, dari bahaso Arab jo Persia. Bahaso ko ditulih dalam alfabet Turki Utsmaniyah. Bahaso iko sabagian gadang indak dapek dipahami dek masyarakat kelas bawah nan bapandidikan randah jo masyarakat pakampuangan, nan manggunoan bahaso Turki biaso. Di era Tanzimât (1839–1876) panggunoan istilah “Utsmaniyah” marujuak ka bahaso ko digunoan; bahaso Turki moderen manggunoan istilah nan samo katiko mangacu pado bahaso wakatu itu. Sacaro labiah umum, bahaso Turki disabuik *Türkçe* atau *Türkî*.

## Struktur
Turki Utsmaniyah sangaik dipangaruahi dek bahaso Arab jo Persia. Kato-kato Arab jo Persia dalam bahaso ko mancakuik hinggo 88% kosakatanyo. Takah di sabagian gadang bahaso Turki jo bahaso asiang komunitas Islam lainnyo, pinjaman bahaso Arab dipinjam malalui bahaso Persia, bukan malalui paparan lansuang bahaso Turki Utsmaniyah ka bahaso Arab, sabuah fakta nan dibuktian dek mutasi fonologis khas Persia pado kato-kato nan baasa dari bahaso Arab.

Palestarian ciri-ciri fonologis kuno dari pinjaman bahaso Arab labiah lanjuik manunjuakan bahwa bahaso Persia nan digabuangan jo bahaso Arab diserap ka dalam bahaso Turki pra-Utsmaniyah pado tahap awal, katiko panutuanyo masih balokasi di timur laut Persia, sabalum migrasi suku-suku Turki Islam ka arah barat. Argumen tambahan untuak hal iko iolah bahwa bahaso Turki Utsmaniyah mampunyoi karakter Persia dalam bahaso Arab nan dipinjamnyo jo bahaso Turki lainnyo nan bahkan labiah saketek bainteraksi jo bahaso Arab, takah Tatar, Bashkir, jo Uyghur. Sajak maso awal Kasultanan Utsmaniyah, pinjaman dari bahaso Arab jo Persia baitu malimpah sahinggo kato-kato asli Turki payah disobokan. Di Utsmaniyah, urang mungkin manyobokan kasadoan bagian dalam bahaso Arab jo Persia dimasuakan ka dalam teks. Namun iko indak sajo maminjam kato-kato sacaro ekstensif, namun juo banyak sistem tata bahaso Persia jo Arab.

## Rujuakan
Syam

**Syam** atau dikenal juo jo **Suriah** adolah wilayah basijarah nan talatak di sabalah timur Lauik Mediterania di Asia Barat, nan umumnyo identik jo Levant. Sinonim lainnyo iolah **Suriah Raya** atau **Suriah-Palestina**. Bateh wilayah alah baubah-ubah sapanjang sijarah. Namun, di zaman moderen, istilah “Suriah” sandiri digunoan untuak manyabuik nagara Republik Arab Suriah.

Istilah Suriah awalnyo baasa dari Asiria, sabuah paradaban kuno nan bapusek di Mesopotamia utara, Irak moderen. Salamo periode Helenistik, istilah Suriah diterapan ka kasadoan Levant sabagai Coele-Suriah. Di bawah pamarentahan Romawi, istilah ko digunoan untuak marujuak pado provinsi Suriah, nan kamudian dibagi manjadi Suriah Phoenicia dan Suriah Coele, jo provinsi Syria Palaestina. Di bawah Romawi Timur, provinsi Suriah Prima jo Suriah Secunda muncua dari Suriah Coele. Sasudah panakluakan Muslim di Levant, istilah ko digantian dek padanan bahaso Arab *Syam*, jo di bawah kakhalifahan Rashidun, Umayyah, Abbasiyah, sarato Fatimiyah, Bilad asy-Syam adolah namo provinsi metropolitan nan maliputi sabagian wilayah ko. Pado abaik ka-19, namo Suriah dihiduikan baliak dalam bantuak Arab modered untuak manunjuakan kasadoan Bilad asy-Syam, baiak sabagai Suriyah atau bantuak moderen Suriyya, nan akhianyo manggantian namo Arab Bilad as-Sham.

Sasudah Parang Dunia I, bateh-bateh wilayah tu tarakhia kali ditantuan di zaman moderen malalui proklamasi jo definisi salanjuiknyo malalui pajanjian mandat Parancih jo Inggirih. Wilayah tu disarahan kapado Mandat Parancih jo Inggirih sasudah Parang Dunia I jo dibagi manjadi Lebanon Raya, babagai nagara di bawah Mandatori Parancih, Mandatori Palestina nan dikuasoi Inggirih, jo Kaamiran Transyordania. Istilah Suriah sandiri diterapkan pado babarapo nagara mandat di bawah pamarentahan Parancih jo Karajaan Arab Suriah nan baumua pendek. Nagara-nagara nan mandapek mandat Suriah sacaro batahap disatuan manjadi nagara Suriah jo akhianyo manjadi Suriah merdeka pado tahun 1946. Sapanjang periode ko, kaum nasionalis pan-Suriah maanjurkan mambantuak Suriah Raya.

## Rujuakan
Daftar anggota Dewan Perwakilan Rakyat Gotong Royong 1966–1971

Barikuik iko **daftar anggota [[Dewan Perwakilan Rakyat Republik Indonesia periode 1966–1971]]**, bardasarkan partai politik sarato Pengganti Antar Waktu (PAW).

## [[Partai Nasional Indonesia]]

## [[Partai Ikatan Pendukung Kemerdekaan Indonesia|Ikatan Pendukung Kemerdekaan Indonesia]]

## [[Partai Musyawarah Rakyat Banyak]]

## [[Nahdlatul Ulama]]

## [[Partai Syarikat Islam Indonesia]]

## [[Persatuan Tarbiyah Islamiyah]]

## [[Partai Kristen Indonesia]]

## [[Partai Katolik (Indonesia)|Partai Katolik]]

## [[Angkatan Bersenjata Republik Indonesia]]

## [[Partai Muslimin Indonesia]]

## Karya Pembangunan A
Fraksi Karya Pembangunan A adalah **Golongan Kerohanian**: Islam, Kristen Protestan, Katolik, Hindu Bali, dan Budha.

## Karya Pembangunan B
Fraksi Karya Pembangunan B adalah **Golongan Fungsional**: Buruh, Tani, Nelayan, Koperasi dan Pengusaha.

## Karya Pembangunan C
Fraksi Karya Pembangunan C adalah **Golongan Organisasi Masyarakat**: Pemuda, Wanita dan Cendekiawan.

## Referensi
Daftar Menteri Luar Negeri Indonesia

Barikuik iko adolah daftar urang nan pernah mamacik jabatan sabagai Menteri Luar Negeri di Indonesia:

;Catatan
* Sado menteri nan mamacik di pamarentahan pado periode Kabinet Pembangunan III sampai jo Kabinet Pembangunan VII adolah Anggota Dewan Pembina Golkar, tamasuak Panglima ABRI dan Pimpinan Lembaga Pemerintahan

## Rujuakan

## Caliak pulo
* Daftar kabinet Indonesia
* Daftar Wakil Menteri Luar Negeri Indonesia
* Kementerian Luar Negeri Indonesia
Siyer-i Nebi

**Siyer-i Nebi** adolah sabuah epik Utsmaniyah tantang kahidupan nabi Islam Muhammad, salasai sakitar tahun 1388, ditulih dek Mustafa (anak laki-laki Yusuf dari Erzurum) surang darwis Maulawiyah di komisi Sultan Barquq, panguaso Mamluk di Kairo. Teks ko didasarkan kapado tulisan Abu’l Hasan al-Bakri jo Ibnu Hisyam pado abaik ka-13. Epik ko kamudian diilustrasian dek Mustafa bin Vali pado akhia abaik ka-16, ateh parintah palinduangnyo, Sultan Murad III.

## Manuskrip Utsmaniyah
Panguaso Utsmaniyah, Murad III (1574–1595) mamasan salinan epik bagambar nan mewah, nan digambarkan sabagai “lukisan religius tagadang dalam seni Islam” jo “panggamabaran visual talangkok tantang kahidupan Muhammad”. Kaligrafer takenal Lutfi Abdullah bakawajiban manangguang ateh tugaih tu hinggo manyalasaiannyo di bawah panaruih Murad, Mehmed III, pado 16 Januari 1595. Karya nan alah salasai baisi 814 miniatur dalam anam jilid, nan mancakuik banyak panggambaran Muhammad nan wajahnyo salalu tatutuik. Gaya miniaturnyo khas, jo indak bagantuang kapado palakuan sabalumnyo tahadok subjek-subjek ko, sarato “sangaik babedo” jo gaya realis normal pado miniatur Utsmaniyah; asa usuanyo masih alun jaleh. Ado babarapo figur di satiok adegan, indak ado lanskap laweh, jo maniadoan ditail.

Volume I, II dan VI ado di Museum Topkapı; volume III ado di Pustaka Umum New York; volume IV ado di Pustaka Chester Beatty di Dublin; sarato volume V hilang nan baisi 200 miniatur. Duo folio dari volume IV ado di Koleksi Seni Islam Khalili.

Salinan volume IV abaik ka-17, dibuek di studio istana, disimpan di Museum Seni Turki dan Islam, Sultanahmet, Istanbul. Itu disumbangan ka pustaka musajik di Aksaray, Istanbul, dek bundo Sultan pado tahun 1862–1863.

## Rujuakan

## Bibliografi
*Antika, *The Turkish Journal of Collectible Art*, June 1986
*Blair, Sheila, and Bloom, Jonathan M., *The Art and Architecture of Islam, 1250&ndash;1800*, 1995, Yale University Press Pelican History of Art, 
*Fisher, Carol Garrett, "A Reconstruction of the Pictorial Cycle of the "Siyar-i Nabī" of Murād III", *Ars Orientalis*, Vol. 14, (1984), pp.&nbsp;75–94, Freer Gallery of Art and University of Michigan, JSTOR
Hamzah bin Abdul Muthalib

**Hamzah bin Abdul Muthalib** (; c. 568–625) adolah dunsanak angkek, mamak dari pihak ayah, dunsanak saniniak dari pihak ibu, jo pandampiang dari nabi Islam Muhammad. Inyo syahid dalam Paparangan Uhud pado tanggal 13 Maret 625 M (7 Syawal 3 ). Hamzah diagiah gala *Asadullah* (أَسَد ٱللَّٰه, "Singo Allah") dek Muhammad.

## Kahidupan awal
Ibnu Sa’ad mandasarkan klaimnyo pado kato al-Waqidi bahwa Hamzah dilaporkan ampek tahun labiah tuo dari Muhammad. Inyo bisa sajo labiah tuo duo tahun takah nan dikatoan dalam hadis lain.

Iko dibantah dek Ibnu Sayyid nan bakato: “Zubair mariwaikan bahwa Hamzah ampek tahun labiah tuo dari Nabi. Ibnu Hajar manulih tantang hadis Ibnu Sayyid: “Hamzah lahia duo sampai ampek tahun sabalum Muhammad”. Itu juo mangklaim kalau Hamzah lahia sasudah kamatian Abdullah.

## Masuak Islam
Hamzah indak bana mamparatian Islam salamo babarapo tahun patamo. Inyo masuak Islam pado akhia tahun 616 M. Sapulangnyo ka Makah sasudah baburu di padang kasiak, inyo mandanga bahwa Abu Jahal mamburuak-buruakan Muhammad. Dipanuahi raso berang, Hamzah pai manamui Abu Jahal nan sadang duduak-duduak di dakek Ka'bah basamo tokoh-tokoh Quraisy lainnyo. Hamzah mandakeki jo lansuang manokok kareh kapalonyo jo busur sambia bakato “Amuah kau mahinonyo, padahal ambo saagamo jo inyo jo mangatoan a nan dikatoannyo? Lokoklah ambo baliak jikok kau namuah!” Babarapo karabaik Abu Jahal mandakek untuak mambantunyo, tapi dicagah dek Abu Jahal sambia bakato “Tinggaan Abu Umara [Hamzah] ko surang, karano, ambo sangaik mahino kamanakannyo”. Sasudah kajadian tu, Hamzah pai ka rumah Arqam dan masuak Islam.

## Rujuakan
Fedi Nuril

**Fedrian Nuril**, atau dikana juo sebagai **Fedi Nuril**, (lahia 1 Juli 1982) adolah saurang aktor, model, jo musikus berkebangsaan Indonesia. Inyo dikana sajak manjadi pemeran di film Garasi (2006) dan sabagai Fahri di Film Ayat-Ayat Cinta (2008).

## Hiduik awal
Fedi adolah anak bungsu dari tigo basaudaro, dari pasangan Nurul Rachman jo Tuty Nuril. Kaduo urang gaeknyo adolah parantau minang. Ayahnyo adolah tentara bapangkek Mayor.  Inyo adolah lulusan D3 Akuntansi di Universitas Indonesia.

## Karir
Fedi mamulai karirnyo sabagai model. Fedi acok juo tampil di kover majalah dan manjadi bintang iklan. Ndak lamo kudian Fedi mandapek tawaran dari Rudy Soewardjo untuak manjadi pemeran di film Mengejar Matahari pado taun 2004.

Namo Fedi Nuril manjadi pabincangan baliak pado taun 2007, nan wakatu itu salah saurang sutradara Hanung Bramantyo mambuek film adaptasi dari novel karya Habiburrahman El Shirazy, Ayat-Ayat Cinta. Fedi mandapek peran sabagai Fahri di film tu.

## Kahidupan pribadi
Fedi manikah jo Vanny Widyasasti satalah inyo malalui proses ta'aruf. Kaduonyo malaksanakan ijab kabul pado 17 Januari 2016.

## Filmografi

## Diskografi

* *[[Garasi OST|OST garasi]]* (2006)
* *[[Garasi II]]* (2008)
* *[[Pulang (album garasi)|Pulang]]* (2011)

## Penghargaan jo nominasi

## Referensi
TikTok

**TikTok** adolah layanan media sosial nan barisi vidio singkek vertikal jo gambar. Layanan media ko manyadiokan tayangan vidio singkek mulai dari 3 datiak sampai 10 minik. Topik vidionyo pun baragam, mulai dari olahraga, pandidikan, palancongan, sampai kaba barito. Mulonyo layanan ko diagiah namo *Musical.ly*, nan kudian barubah namo manjadi *TikTok*. Layanan ko sangaik tanamo dan panah manjadi aplikasi paliang banyak dimuek turun di dunia pado Agustus 2023. Pado taun 2024, Indonesia manjadi nagara nan paliang banyak mamakai TikTok.

## Sijarah
TikTok dibuek dek ByteDance, salah satu parusahaan pambuek aplikasi dari Cino. Diluncuaan pado bulan September taun 2016 dan taleso juo manjadi aplikasi paliang banyak dimuek turun pado Agustus 2023. Pado taun 2022, TikTok alah dimuek turun sabanyak 3 miliar kali dan punyo pangguno aktif sabanyak 1 miliar pangguno dalam sabulan.

## Pamblokiran di Indonesia
Pado 3 Juli 2018, TikTok disakek samantaro di Indonesia. Menteri Komunikasi dan Informatika, Rudiantara manyabuik, baso di TikTok banyak konten negatif, utamonyo ka bakeh anak-anak. Manuruiknyo, panyakatan didasari dek asia pamantau tim AIS Kominfo, palaporan dari Kementerian Pemberdayaan Perempuan dan Anak (Kemen PPA), Komisi Perlindungan Anak Indonesia (KPAI), sarato laporan dari masyarakaik.

Pihak TikTok lansuang mananggapi panyakatan nan dilakukan. Pihak TikTok bajanji marekrut 20 staf untuak manyensor konten TikTok di Indonesia. Kominfo mancabuik panyakatan TikTok 8 ari kudian.

## Rujuakan
Hamdan Sheikh Tahir

Tun Hamdan Syeikh Tahir (27 April 1921 - 20 Januari 2005) marupoan saorang ulama sarato politisi nan parnah manjabaik sabagai Yang di-Pertua (Gubernur) Negeri Penang ka-6 salamo 12 tahun (1989-2001).

#### Kahidupan Awal
Lahia di Kuala Kangsar, Perak, Malaysia, Hamdan marupoan anak dari Syekh Tahir Jalaluddin Al-Azhari, ulama Minangkabau, jo Aishah binti Haji Mustafa.

#### Rujuakan
Riga

**Riga** (bahaso Latvia: **Rīga**) adolah ibu kota nagara Latvia nan talatak di pasisia Lauik Baltik di muaro Sungai Daugava. Kota ko adolah kota paliang gadang di daerah nagara Baltik nan manjadi pusek budaya, politik, bisnis, keuangan, industri, jo pendidikan di wilayah tu. Salain tu, Pusek Kota Riga dijadian Situs Warisan Dunia UNESCO.

Kawasa kota Riga maliputi wilayah salaweh 307,17 km2, dihuni  sakita 731.762 jiwa ( 2005 ). Angko ko manurun dari taun-taun sabalunnyo. Sabagai pambandiang, pado awal 1990-an populasi Riga mancapai 900.000 panduduak. Iko tajadi dek migrasi panduduak katurunan Rusia sasudah kamardekaan Latvia pado taun 1991.

## Rujuakan
Rezlan Ishar Jenie

**Rezlan Ishar Jenie** (lahia 6 Januari 1952) adolah saurang diplomat karier nan pernah manjabaik sabagai Duta Besar Luar Biasa dan Berkuasa Penuh Republik Indonesia untuk Parancih marangkap Kapangeranan Monako jo Kapangeranan Andorra sarato UNESCO (2010-2014).

## Latar balakang
Rezlan lahia pada 6 Januari 1952 di Jakarta. Inyo lahia dari pasangan Adlinsjah Jenie jo Chailan Sjamsoe nan barasa dari Minangkabau. Inyo anak nan partamo dari limo basaidara di pasangan iko. Ayahnyo juo saurang diplomat karir nan pernah manjabaik sabagai Duta Besar RI untuk Republik Sri Langka. Ayahnyo lahia di Pariaman nan juo dikenal sabagai pajuang kamardekaan.

## Rujuakan
Lauik Baltik

**Lauik Baltik** talatak di timur lauik banua Eropa, dikaliliangi dek samananjuang Skandinavia, daratan Eropa Tangah jo Timur sarato Denmark. Perairannyo mailia ka Taluak Kattegat jo Lauik Utara malalui *Öresund* (istilah untuk selat dek panduduak sinan). Salain tu, Lauik Baltik tahubuang juo jo Lauik Utara malalui Tarusan Kiel samo ka Lauik Putiah malalui Tarusan Lauik Putiah.
Nana Firman

**Nana Firman** mampunyoi namo panjang Nana Fitriana Firman lahia di Jambi pado 5 Juli 1970 adolah padusi badarah Minangkabau nan dikenal sabagai aktivis lingkungan global. Nana juo marupoan salah ciek pandiri Global Muslim Climate Network jo saat iko manjadi sanior ambasador di Greenfaith. 

## Riwayaik Pandidikan
Nana alah tatarik jo pasoalan lingkungan iduik sajak maso ketek. Sasudah lulus SMA, Nana mamutuihan manimba ilmu bidang industrial design (desain industri) di Universitas Bridgeport, Connecticut. Kamudian malanjuikan S-2 bidang Urban Design (Desain Perkotaan) di Pratt Institute, New York. Sasudah lulus kuliah, inyo baliak ka Indonesia pado tahun 1998. Salanjuiknyo inyo mulai bakacimpung dalam babagai isu perkotaan di Citinent Indonesia selama 1,5 tahun. Tahun 2000, inyo sempat manangani isu kemanusiaan bersama Nurani Dunia saat banyak terjadi konflik horizontal di Indonesia.

## Rujuakan
Rahman Tamin

Rahman Tamin lahia di Padang tahun 1907, dari sabaleh basudaro, anak dari apak Haji Tamin jo ibuk Aisjah. 
Rahman Tamin marupokan pelopor industri tekstil nasional Indonesia, inyo Presiden Direktur "Ratatex" jo N.V. Rahman Tamin. inyo marupokan urang pangusaho pajuang nan tambo jo julukan "Rajo Tekstil Murah", inyo subanah gigiah bakarya untuak nagarinyoh inyo maningga dunia di umua nan sangaik mudo kurang labiah 54 tahun. Samaso Perang Padri nan Dipimpin Tuanku Imam Bonjol (1821-1837), leluhur Haji Tamin basamo masyarakat nagari balingka ikuik bajuang malawan Belanda nan ka manguasoi Minangkabau. Rahman Tamin mandapean pendidikan sakolah dasar  jo prestasi nan cukuik elok.

## '''<u>Riwayaik Iduik</u>'''
Lalu inyo lanjuik ka tingkek SMP di kota Padang. inyo maraso katarampilan yang inyo punyo adolah manggaleh jo raso nan batangguang jawek gadang ka maso depan adiak-adiaknyoh, Rahman Tamin Mamiliah untuak mambangun usaho. Padang manjadi titiak mulo usahonyoh di palabuhan Taluak Bayua sajak abaik ka-20, marupokan infrastruktur strategis untuak panumpang jo mangirim barang ka rantau Nusantara. di tahun 1930 untuak manggadangkan ushonyo Rahman Tamin mamindan katua pusatnyoh ka Jakarta. di awal mulo mambukak toko di dalam bangunan pasar senin jo namo toko "Djakarta". dari sinan inyo manggadangkan usahonyo manjadi importir jo grosir berpusat di daerah pintu ketek (Jakarta Kota). 

## '''<u>Riwayaik Manikah</u>'''
Nah di kota Padang koh Rahman Tamin manikah jo gadih ancak banah yang banamo Ratna Tanun untuak manjadi istrinyo. istri inyoko pernah bakawan diwaktu SMP, Ratna Tanun lahia di Padang tahun 1907 barasa dari Nagari Sulit Air, Solok, marupokan putri dari apak Mahjoedin Datoek Soetan Maharadja, seorang tokoh adaik Minangkabau nan bagelar "bapak para wartawan Malayu" oleh Profesor etnologi Belanda, BJO Schrieke.
Fachruddin HS

Fachruddin HS adolah pajuang kamardekaan menjadi seorang politisi,ulama dan panulis buku Ensiklopedi Al Qur'an sarato manajemahkan labiah dari hadis sahih muslim dan bukhori yang tasusun  dari masiang-masiang dalam buku ompek jilid.biapun  indak basakolah ka mesir dan arab saudi.meskipun indak basikola ka mesir dan arab saudi tapi pengetahuan ny ndk kala jo ulama minangkabau wakatu itu.lahia di nagari satujuah batua, lima puluh kota pada 5 juni 1908.ayah nya bernama husein tuan ku khatib dan ibunyo banamo putiah fatimah. 

## Riwayaik Pendidikan
pado usia 5 tahun ia belajar agaa islam oleh ayah dan ibunya.di usia 5 tahun dia belajar agama islam serta menulis dan mambaco huruf arab.nyo mengawali pendidikan di sekolah gevernemen salamo tigo tahun.taruih malanjuik an ke jogen ver volgschool dan nyo baraja dari surau ka surau.sabalum manjadi panulis nan produktif  ia menggerakkan kebangsaan.dan inyo mendirikan perguruan islam nagari satujuah.taruih menggerakkan kepemimmpinan syeh  Abdul karim abdullah dan bakambang di minangkabau dan mandirian baliak di payakumbuah yang di namokan tawalib payakumbuah dari siko lah nampak pergerakan kebanggsaan nyo.

## Riwayaik Hiduik
Pado tanggal 22 sampai 27 mei 1931 mendirikan partai islam dengan visi mis mencapai kemerdekaan .taruih fakhruddin diangkek manjadi sekre permi badampiangan jo datuak H.M.D Datuak pangglimo
Octavino Alimudin

**Oktavino Alimudin**,(lahia di jakarta 12 oktober 1968) adolah saorang karir nan parnah manjadi Duto Gadang RI untuak iran jo Turkmenistan (2016-2020).dan anak nan kaduo dari tigo barsaudaro H.Sjurki Alimudin dan Hj.Dasnir Duya yang manpunyoi suku koto.kaduo urang tuonyo dari Nagari Sariak,Sungai puar,Agam.

## Riwayaik Pandidikan
Octavian mulai sakola SD sampai SMA dan malanjuatan kuliah di Jakarta di Fakultas Hukum Universitas Trisakti (1987-1991).malanjutan bakarir di kamantrian lua nagari salamo labiah dari 29 tahun.Luluah University of Kent ini tacatat manjadi Dubes RI untuak Iran dan Turkmenistan pado 13 januari 2016 sampai september 2020.

## Riwayaik Karajo
salamo manjabaik sabagai Dubes,Octavino parnah mandapek an penghargaan dari Chamber of Commerce,Mine dan Agricululture (CCIMA) Kerman pado desember 2019,penghargoaan itu di agiahan karano octavino dinilai berhasil mandukung upaya proaktif 

## Rujuakan
Havid Dt.Rangkayo Basa

**Havid Dt.Rangkayo Basa** (lahia 13 oktober 1967) adolah pengusaho jo saudagar ameh takamuko di kota Padang. Pemilik tigo toko ameh (APEPI) Padang selamo 15 taun (2005-2020).Havid adolah pewarih Datuak Rangkayo  Basa,gala adaik nan disandang  dek Muhammad Saleh,urang takayo di saluruah pantai barat sumatera akhia abad ka-19 sampai awal abad ka-20.

## Riwayaik Karajo
Sukses manjadi panjua ameh,sajak taun 2014 Havid jugo tajun ka usaho perhotelan jo managakkan Hotel Rangkayo Basa nan dikelola jo sistem syari'ah,balokasi di Jalan Hang Tuah, Padang.Gagasan pangka dalam pangambangan hotel syari'ah ko baasa dari Riyanto Sofyan Dt.Rajo Ampek Suku, pengusaho perhotelan nn masih ado hubungan saudaro jo Havid.

baliau maningga taun 1921.sajak pangusao takayo pantai barat sumatra maso kolonial balando tu maningga,indak pernah ado nan jadi pangganti panyandang gala Dt. Rangkayo Basa sampai dibangkikkan baliak dek kamanakan Muhammad Saleh di kampuang halaman asalnyo,Guguak Tinggi, jo disandang baliak kepalo Havid taun 2010.

## Rujuakan
Nurhaida

Ir. **Nurhaida**, MBA (lahia 27 Juni 1959) adolah saorang ekonom ahli pasar jo birokrat nan parnah manjabaik sajumlah posisi pantiang di lambago kauangan nasional. Nurhaida dilantiak sabagai anggota Dewan Komisioner Otoritas Jasa Keuangan pado 2012, untuak salanjuiknyo tapiliah baliak sabagai Wakil Ketua Dewan Komisioner OJK Pariode 2017-2022. Sabalumnyo, inyo parnah manjadi Ketua Badan Pengawas Pasar Modal dan Lembaga Keuangan (Bapepam-LK) (2011-2012).  

## Riwayaik Pandidikan
Nurhaida manjalani pendidikan dasar sampai manangah di Padang Panjang. Satalah tu, inyo malanjuikan kuliah ka Jurusan Teknik Kimia Tekstil, Institut Teknologi Bandung, dan barhasil mandapek an gelar sarjana S1 tahun 1985. Nurhayati lalu maambiak gala master di Indiana University, Bloomington, Amerika Serikat (1995).

## Riwayaik Karajo
Nurhaida manjabaik sabagai PNS Departemen Keuangan sajak 1986. Kariernyo di Bapepam dimulai pado November 1997 dengan manjadi Kepala Bagian Bina Wakil Perusahaan Efek, Biro Transaksi, dan Lembaga Efek. Satahun di situ, pado Desember 1998-Juli 2000, inyo dipindahan manjadi Kepala bagian Bina Penasihat Investasi Biro Pengelolaan Investasi Riset.

## Rujuakan
Haroen Joenoes

**Haroen Joenoes** Dt. Rajo Mangkuto (lahia februari 1915) adalah saorang pajuang perintah kemerdekaan, ulama jo politisi nan tacatat sabagai pimpinan partai syarikek IsIam Indonesia. Inyo pernah manjabaik wakil kapalo Penerangan Sumatera tangah, di hari tuo tuo nyo lai aktif untuak manguruihan legiun veteran RI. 

## Riwayaik kelahiran
Baliau lahia dibukik saruangan,Padang panjang di bulan Februari 1915,inyo mampunyoi anak dari Maryam, Haroen Joenoes alah malibaik an dirinyo dalam garakan politik malalui PSSI  sajak 1932, di tundo dek kekagumannyo kapado sosok Agus Salim, sipek politiknyo nan anti balando tabantuak inyo balaja di thawalib .

## Riwayaik karajo
Haroen Joenoes alah malibaik an diri nyo k dalam politik malalui PSSI sajak 1932, inyo di dorong dek kekagumannyo kapado sosok Agus Salim , waktu tu inyo  salah satu pagawai kantua pos di bawah naungan  pamarintah hindia balando. 

## Rujuakan
Hamid Jabbar

**Hamid Jabbar**,(lahia 27 juli 1949),adalah seorang sastrawan dan penyair,sabalumnyo inyo karajo di bidang junalistik dan penerbitan,selain puisi inyo bisa lo manulih cerpen,carito anak,dan esai.

Hamid Jabbar adalah ulamo takamuko pado zaman nyo di koto gadang,Hamid adalah saudara sa ayah dari ulamo Buya Mas'oed Abidin.

## Riwayaik Pandidikan

***Hamid*** manamaik kan SR di kampuang halaman nyo,setelah nyo inyo pai marantau ka Sukabumi untuak manuntuik ilmu.tamaik SMP Kristen Kehidupan Baru,inyo masuak ka SMA Negeri 1 Baros,tetapi indak tamaik.sairiang dengan dinamika politik pasca-peristiwa 30 september 1965 (G30S/PKI),inyo aktif kesatuan aksi pamudo palaja indonesia (KAPPI) yang menahkodai aksi-aksi palaja dan mahasiswa manyuaro kan t
ritura.pado 1970 inyo tamaik SMA lewat ujian extranei.setelah nyo,inyo sampaik bakarajo dan mandor perkebunan teh di sukabumi.

Hamid mulai mambaco sajak pado 1966 saat di bandung di bawah bimbingan guru indak resmi,Sutardji Calzoum Bachri.

## Riwayaik Karajo

Saat di padang,inyo bakarajo di gudang karateh dan ubek-ubekan PT Panca Niaga,sebelum menjadi wartawan Harian Singgalang,di tangah kesibukannyo,inyo samo panulih lainnyo seperti **Harris Efendi Thahar**, dan **Darman Moenir** manggarak kan diskusi sastra "Kerikil Tajam" inyo salah seorang pandiri Bumi Teater bersama Wisran Hadi 

## Rujukan
Puti Reno Raudha Thaib

Pof.Dr.Ir.Hj Puti Reno Raudhatul Jannah Thaib, MP, inyo biaso dikenal dengan namo Puti Reno Raudha Thaib. Lahia di  Pagaruyuang, Tanah Data pado 31 Agustus 1947. Puti Reno Raudha Thaib adolah seorang akademisi dan Guru Besar Ilmu Benih  Di Fakultas Pertanian Universitas Andalas. 

## Riwayaik Hiduik
Puti Reno Raudha Thaib adolah anak kaduo dari anak basudaro. Ayahmyo banamo Muhammad Thaib Dt. Pangguli Basa, Seorang guru sejarah dan bahasa Inggris. Sedangkan ibunyo, Puti Reno Disma yang di-Pertuan Gadih Gadang, barasa dari suku Melayu Balai Janggo, Pagaruyuang. Raudha Thaib adalah kakak kanduang dari Sutan Muhammad Taufiq Thaib yang samaso hiduik nyo memangku gala Daulat yang Dipertuan Pagaruyuang Darul Qoror, Sarato cucu Matrilineal dari Sutan Alam Bagagarsyah, Rajo Pagaruyuang Yang tarakhir.

Sabagai katurunan Keluarga Kerajaan, maso ketek Raudha acok diimbau Upiak, Samo jo anak anak lain dikampuangnyo. "Saat kecil sampai SD saya menggunakan nama lengkap Puti Reno Raudhatul Jannah, tapi saat SMP hanya Raudhatul Jannah, dan saat di SMA tinggal Raudha Thaib saja. Saya tak mau menonjolkan identitas keluarga dengan menggunakan nama Puti Reno. Saya tak ingin mendapat perlakuan berbeda,” kata Upik di kediamannya
## Riwayaik Pendidikan￼
dididik ko etiket bantuak itu, karajo etiket makan bantuak itu berlaku secara universal. Raudha Thaib manjalani pendidikan dasar di sakolah rakyat(SR) Teladan di Batusangka dan ramaikan tahun 1959. Setelah itu inyo malanjuik kan ka SMP Negeri 1 Bagian B Batusangka (1959), dan manyambuang ka SMA Negeri Batusangka bagian Pasti Alam (Pal) sampai tamaik 1965. Setelah Tamaik SMA, Raudha lanjuik Kuliah di Fakultas Pertanian Universitas Andalas

## Referensi
Hanafi Rustam

Hanafi Rustam adolah saurang pangusaho dan aktivis parantau Minangkabau di Brunei Darussalam. Inyo pernah manjabaik Presiden Persatuan Masyarakat Indonesia (Permai) dan salah saurang pandiri Ikatan Keluarga Minang (IKM) di Brunei. Inyo marantau jo mangadu nasib di negara tu sajak 2004, ampek tahun kamudian inyo mambukak jo mangalola usaho surang jo manjadi Direktur JB Travel Agencies Sdn Bhd yang inyo dirikan basamo mitra satampek.

## Riwayaik Pendidikan
Dari Datuak Rajo Mulia di Muaro labuah, Solok Selatan, inyo mandapek an pendidikan dasar sampai manangah ateh di kampuang halamannyo. Pado tahun 1991 inyo pai marantau ka Jakarta untuak kuliah di Fakultas Teknik Elektro, Universitas Mercu Buana (UMB) Jakarta, sampai diwisuda pado tahun 1998.

## Riwayaik Karajo
Sasudah itu inyo manjadi dosen di Akademi Pariwisata Yasmi di Cirebon sampai manjabaik Pembantu ketua III. Tahun 2004 Hanafi Rustam pai marantau ka Brunei mambaok visa kunjungan singkek. Saat itulah inyo diagiah karajo sabagai kerani di Sakolah Iqro Kg Manggis. Ndak lamo sasudah itu, akhir tahun 2004, inyo pindah karajo manjadi sales jo marketing Travel Coordinator JB TRAVEL di Bandar Seri Begawan. Dasar urang awak yang punyo jiwa manggaleh, ndak pueh manjadi pakarajo sajo, pado tahun 2008 Hanafi mambukak usaho surang managak an duo cabang JB Travel Agencies jo caro bakarajosamo jo yang punyo modal usaho warga Brunei.

## Rujuakan
Ferdimet Abadi

Ferdimet Abadi (lahia 29 November 1960) adolah seorang pengusaho di bidang pariwisata jo pendukung ekonomi kreatif yang tingga di Bali dari taun 1980-an. Inyo pernah mamiliki bisnis garmen jo hotel di Bali, salamo labih dari 10 taun, inyo fokus ka usaha rumah antik dari kayu di Pulo Mustique, Karibia, termasuk mambangun rumah untuak musisi Mick Jagger.

## Riwayaik Pendidikan
Ferdimet Abadi tu lahia di Kumpulan Bonjol, Pasaman. Ferdimet tu anak suluang dari tujuah basaudara, namo abak Ferdimet tu Yunas Dt. Sati dan namo ibu nyo Syahniar. Sasudah manamaik an SD jo SMP di Bonjol, inyo malanjuik an ka SMA 1 Bukittinggi sampai tamaik tahun 1981.

Ferdimet barasal dari keluarga petani dari kampuangmanjadi anak mudo kosmopolitan yang nio manjalajah dunia. karano itu inyo giek baraja bahaso asing yaitu bahaso Inggris jo bahaso Jerman. Dek kamampuan bahaso asing tu, katiko masih SMA inyo alah manjadi pamandu wisatawan di Bukittinggi.

katiko naik kelas 3 SMA, inyo minta izin kapalo sakolah untuk pai mancari pangalaman hiduik di Singapura sambia mampalancar bahaso Inggris. Hampia satahun di Singapura, inyo bakarajo sabagai pancuci piriang di rumah makan Padang sarato manjadi kuli angkek barang dari oto truk ka kadai. sabalun balik ka Bukittinggi untuk manyalasaian pendidikan, inyo sempat pai ka Australia.

## Riwayat Kerja
Satalah tamaik SMA tahun 1981, Ferdinet pai ka Thailand dan bakarajo apo sajo tamasuk manjadi pamandu turis,tapi ndak lamo kamudian inyo pai ka Jakarta. Dorongan untuak mampalajari barbagai bahaso, mambuek inyo malamar jadi staf lokal di Kedutaan Besar Uni Soviet (kini namonyo Rusia) di Jakarta. Lamarannyo ditarimo, lalau inyo ditawari beasiswa baraja bahaso Rusia di Moskow. Citra Uni Soviet sabagai negara Titai Besi pado Wakatu itu mambueknyo takuik sahinggo inyo mangundurkan diri.